ועדת הכנסת, כנסת 20, פרוטוקול מספר 217, 2017-02-08 09:00

היום בנושא: <4.

היום בנושא: פניית יו"ר ועדת הכלכלה בדבר טענת חריגה מגדר נושא הצעת חוק איסור הפליה במוצרים, בשירותים ובכניסה למקומות ציבוריים (תיקון מס' 4) (איסור הפליה מחמת מקום מגורים), התשע"ו-2016 (כ/638), הנדונה בוועדת הכלכלה.

היום בנושא: >

<חברי הוועדה: יואב קיש – היו"ר אמיר אוחנה רוברט אילטוב אחמד טיבי שולי מועלם-רפאלי

יהודה גליק דב חנין אכרם חסון מיכאל מלכיאלי אוסאמה סעדי

<ייעוץ משפטי: ארבל אסטרחן

<מנהל/ת הוועדה: אתי בן יוסף

<רישום פרלמנטרי: רמי בן שמעון

יואב קיש: בוקר טוב, שלום.

יואב קיש: פותח את הישיבה.

יואב קיש: יש לנו מספר נושאים על סדר-היום.

יואב קיש: אני אתחיל עם הדברים הפשוטים יתר ונמשיך אחרי זה לנושא החדש שעלה בדיון.

יואב קיש: הנושא החדש זה סעיף א', אני מניח, נכון?

<אתי בן יוסף: כן.

<אתי בן יוסף: יש הסכמה.

יואב קיש: זו הצעה של חבר הכנסת מסעוד גנאים וחבר הכנסת יגאל גואטה.

יואב קיש: יש לנו הסכמה מיושב-ראש ועדת העבודה, הרווחה והבריאות, אלי אלאלוף, שמאשר שהוא מסכים להעביר את ההצעה הזו לשם, לכן אני לא רואה מניעה שלא לכבד.

אוסאמה סעדי: יש לי הצעה, אדוני היושב-ראש.

יואב קיש: המציעים גם ביקשו?

<אתי בן יוסף: הוועדה עצמה מבקשת.

<תמי ברנע: הוועדה ביקשה.

אוסאמה סעדי: יש לי הצעה.

אוסאמה סעדי: הנושא הוא חשוב מאוד - - -

יואב קיש: אני שואל מה המציעים אמרו.

<אתי בן יוסף: הוועדה ביקשה על דעתם?

<תמי ברנע: יו"ר הוועדה ביקשה על דעתם.

יואב קיש: על דעתם.

יואב קיש: זאת אומרת - - -

<תמי ברנע: קיימנו כבר דיון בנושא - - -

יואב קיש: זה חשוב לי.

יואב קיש: אם זה לא היה על דעתם, אני לא – זה שראשי ועדות מחליטים, זה יפה; בממשלתי זה גם - - -

<תמי ברנע: יכול להיות שהיא דברה אתם.

<תמי ברנע: אני יכולה לבדוק את זה.

יואב קיש: אני מבקש לבדוק את זה, בסדר?

יואב קיש: אנחנו נמשיך הלאה.

יואב קיש: אתה רוצה להתייחס במשהו?

אוסאמה סעדי: כן.

אוסאמה סעדי: אני סבור שמאחר שוועדת הכלכלה קיימה דיונים - - -

יואב קיש: אני עכשיו בנושא ב', ידידי.

שולי מועלם-רפאלי: בנושא ב', רצח ילדים.

יואב קיש: נושא ב'.

יואב קיש: זה לא סעיף א'.

יואב קיש: אני מבקש תשובה לגבי המציעים.

יואב קיש: אני עובר לסעיף ג'.

אוסאמה סעדי: לגבי מסעוד גנאים, אני חושב שאין לנו בעיה.

יואב קיש: אני רוצה לוודא שהמציעים - - - וזה לא רק על דעת ראשי הוועדות.

אוסאמה סעדי: לגבי מסעוד גנאים, אנחנו אין לנו בעיה.

יואב קיש: טוב.

יואב קיש: היא בודקת.

יואב קיש: מלכיאלי, אתה יכול לשאול את גואטה?

יואב קיש: עם מי את מדברת?

<תמי ברנע: אני שואל את יפעת שאשא ביטון אם היא דברה אתם.

יואב קיש: אתה אומר שמסעוד בסדר.

יואב קיש: אתה רק תבדוק שגואטה גם מסכים שההצעה בסעיף ב' תעבור מוועדת העבודה והרווחה לוועדה לזכויות הילד.

<ארבל אסטרחן: לא.

<ארבל אסטרחן: החלטנו על יו"ר ועדת הרפורמות.

<ארבל אסטרחן: יש ועדה משותפת של ועדת חוקה לדיון בשתי הצעות החוק - - -

יואב קיש: ובסעיפים מהצעת חוק ההסדרים ולוועדת החוקה, חוק ומשפט, לדיון בהצעת חוק פינוי בינוי (מ/1023) ו-(מ/1024).

יואב קיש: במקום חבר הכנסת אלי כהן, תכהן חברת הכנסת רחל עזריה כיו"ר הוועדה המשותפת מטעם הוועדה המיוחדת.

יואב קיש: מישהו רוצה להתייחס?

יואב קיש: מי בעד, שירים את ידו.

יואב קיש: בעד ההצעה – פה אחד

יואב קיש: פה אחד.

מיכאל מלכיאלי: אני עם יגאל כרגע על הקו.

מיכאל מלכיאלי: הוא טוען שהנושא הוא לא הילדים בכלל.

יואב קיש: אני לא יודע.

יואב קיש: אני שואל אם דברו אתו והוא מסכים.

<תמי ברנע: לא.

<תמי ברנע: אתו לא דברו - - -

מיכאל מלכיאלי: לא - - -

יואב קיש: לא תואם – אני לא מעביר את זה.

יואב קיש: אנחנו לא דנים בזה עד שתגיעו להסכמים גם עם המציעים.

יואב קיש: אני לא עושה את זה בניגוד לדעת המציעים.

מיכאל מלכיאלי: תודה רבה.

סעיף ד': מי בעד, שירים את ידו.

סעיף ד': מי נגד?

סעיף ד': בעד ההצעה – פה אחד

סעיף ד': נמנעים – אין

יואב קיש: פה אחד התקבל.

יואב קיש: בסדר.

יואב קיש: סעיף ב' נדחה לקבלת תשובה.

יואב קיש: אני עובר לסעיף א', זה הנושא שלך, אוסאמה, אל תלך.

אוסאמה סעדי: דב ינמק.

יואב קיש: אנחנו דנים בפניית יו"ר ועדת הכלכלה בדבר טענת חריגה מגדר נושא הצעת חוק – נושא חדש, מה שנקרא – איסור הפליה במוצרים, בשירותים ובכניסה למקומות ציבוריים (תיקון מס' 4) (איסור הפליה מחמת מקום מגורים), התשע"ו-2016, הנדונה בוועדת הכלכלה.

יואב קיש: איפה היועצת המשפטית של ועדת הכלכלה?

יואב קיש: אתי בנדלר, קוראים לך?

יואב קיש: שלום.

<אביגל כספי: אביגל כספי.

יואב קיש: אביגל.

יואב קיש: בבקשה, דב, אתה מנמק או אוסאמה?

שולי מועלם-רפאלי: הם צעירים ורעננים היועצים המשפטיים שלנו, ברוך השם.

יואב קיש: והם הופכים צעירים מיום ליום.

יואב קיש: בבקשה, דב.

דב חנין: בוקר טוב, אדוני היושב-ראש.

דב חנין: אני אקצר.

דב חנין: הצעת החוק הזו היא הצעת חוק שיש בה שני ממדים.

דב חנין: יש ממד שאנחנו ראים אותו כממד פוליטי או הייתי אומר אפילו אידאולוגי, כמו שהגדיר את זה חברי חבר הכנסת אוסאמה סעדי, מהלך של סיפוח זוחל, של החלת דין ישראלי על איזורים שהם מחוץ לגבולות ישראל.

דב חנין: זה הביט אחד של הצעת החוק.

יואב קיש: הוא היה הנושא החדש?

דב חנין: לא.

דב חנין: הוא המקור.

דב חנין: יש נושא שני שדווקא בו יש כן טעם.

דב חנין: למשל, יש עיריות, שלמרות שהדבר הזה נקבע כבר בפסיקה כבלתי-חוקי, אומרות: לי יש פארק, מי ששייך לעיר שלי יכול להיכנס לפארק הזה בחינם.

דב חנין: מי שאיננו שייך לעיר שלי – ישלם כסף.

דב חנין: זו אפליה מטעמי מגורים.

יואב קיש: היא נראית לך הגיונית או לא נראית לך הגיונית?

דב חנין: היא נראית לי לא הגיונית.

דב חנין: אני דווקא חושב שהמהלך הזה הוא מהלך שצריך לפסול אותו.

דב חנין: כתוצאה מאיזשהו ערבוב שיש בין שני המישורים האלה בעבודת הוועדה, אנחנו בכל פעם נתקלים בגישה שמשנה את המיקוד של הצעת החוק ומזיזה אותו ממקום למקום.

דב חנין: לכן, בעצם כל החוק הזה, כפי שהוא כרגע מגובש בוועדת הכלכלה, יש בו סטייה מהנושא המקורי ולא ברור לנו, אפילו לנו כחברי כנסת, לא ברור בדיוק באיזה מגרש אנחנו נמצאים ומה נותר מהמגרש המקורי של הצעת החוק ואיזה היבטים אנחנו הולכים.

דב חנין: לכן, הבקשה שלנו היא שוועדת הכנסת תקבע שכל סטייה מהרעיון המקורי של הצעת החוק, תיחשב לצורך הדיון הזה, כנושא חדש.

יואב קיש: הבנתי.

אוסאמה סעדי: רק להשלים, אדוני היושב-ראש.

יואב קיש: הוא לא ייצג אותך כהלכה?

אוסאמה סעדי: כהלכה - - -

יואב קיש: אז מה אתה צריך להשלים?

אוסאמה סעדי: כל המוסיף גורע, אתה אומר?

יהודה גליק: בדיוק.

יואב קיש: פשוט בפעם הבאה אני אחשוש שאולי דב לא עושה את עבודתו כשורה.

שולי מועלם-רפאלי: נאמנה.

יואב קיש: ולא אתן לו - - -

אוסאמה סעדי: אם הייתי צריך לבחור עורך דין, הייתי בוחר רק את דב חנין.

יואב קיש: אתה גם עורך דין?

יואב קיש: כל המשותפת עורכי דין?

שולי מועלם-רפאלי: כל המשותפת עורכי דין, חוץ מאעידה והרופאים.

יואב קיש: באסל מהו?

אוסאמה סעדי: דוקטור.

יואב קיש: גם דוקטור?

יואב קיש: דוקטור למה?

רוברט אילטוב: דוקטור להעברת המכשירים - - -

שולי מועלם-רפאלי: להנדסה אזרחית.

יואב קיש: מהנדס.

רוברט אילטוב: המהנדס.

יואב קיש: אתה רוצה, אוסאמה?

יואב קיש: אני אתן לך, אם אתה רוצה להוסיף.

אוסאמה סעדי: אומר בקיצור כי אנחנו חייבים ללכת לוועדת חוקה, יש את חוק האינטרנט שם.

אוסאמה סעדי: אני רק אוסיף שלמעשה מה שנשאר מהחוק הזה ובזה תודה ולא תבוש חברתי שולי – אני כבר לא אומר שלי.

שולי מועלם-רפאלי: כן.

שולי מועלם-רפאלי: איתן הסביר לו שיש הבדל בין שולי לשלי.

אוסאמה סעדי: במיוחד שזה היה באותו יום של ההסתדרות.

אוסאמה סעדי: אני אומר שתודה ולא תבוש חברתי יוזמת החוק, שהמטרה שלה בעצם, מטרת החוק כפי שהיא רוצה, זה להחיל את זה על מה שנקרא בהצעת החוק, יהודה ושומרון.

אוסאמה סעדי: אנחנו קוראים לזה: השטחים הכבושים משנת 67'.

יהודה גליק: אז אל תקראו לזה.

רוברט אילטוב: השטחים המשוחררים.

אוסאמה סעדי: היא לא רוצה שתהיה אפליה של האזרחים שם.

אוסאמה סעדי: אבל בעצם אם אנחנו רוצים לעשות עילה של אפליה מחמת מגורים – את זה אמרנו גם בוועדה ואני חוזר על זה פה גם בוועדת הכנסת וגם לפרוטוקול – שאם לא היה את סעיף (2) שם – נדמה לי סעיף (2) – אין לנו בעיה והיינו מסכימים שלהוסיף עוד עילה של גזע, מין וגם מחמת מקום מגורים.

אוסאמה סעדי: ברגע שאתה מוציא את מה שאמר דב, שבעניין החשוב הזה של אפליה, שאוסרים על ערבים, למשל, להיכנס לפארקים ולגנים לאומיים וכל אלה, וזה מחמת מגורים ומשאירים רק את העניין של השטחים הכבושים משנת 67', בוודאי שהנושא המהותי שלשמו ועל שמו נקראת הצעת החוק, איסור אפליה מחמת מקום מגורים, לא נמצא בחוק.

יואב קיש: טוב.

יואב קיש: תודה.

יואב קיש: שולי, את רוצה להגיד כמה מילים?

שולי מועלם-רפאלי: לא.

שולי מועלם-רפאלי: יש את היועצת המשפטית.

יואב קיש: בבקשה, בואו נשמע את היועצת המשפטית של ועדת הכלכלה.

יואב קיש: היו פה הרבה דברים שנאמרו לגבי החוק עצמו, אני מודה שאני פחות מתעניין בזה כרגע, רק לגבי המהות של נושא חדש.

<אביגל כספי: עלתה במהלך הדיון טענה מטעם השלטון המקומי שברגע שקובעים איסור אפליה מחמת מקום מגורים, יכול להתפרש שהענקת שירות על ידי רשות מקומית לתושביה מהווה אפליה אסורה מחמת העילה החדשה של מקום מגורים.

<אביגל כספי: השלטון המקומי ביקש להוסיף הבהרה בחוק שלא יראו את זה כאפליה.

<אביגל כספי: משרד המשפטים ומשרד הפנים גם חשבו שזו תוספת נכונה.

<אביגל כספי: אני לא חושבת שזו חריגה מהנושא כי זה בעצם הבהרה של הסעיף הרלוונטי.

יואב קיש: הבנתי.

יואב קיש: אני גם חושב שאנחנו מדברים על הבהרה.

יואב קיש: הרי אי-אפשר בחוק שמגיע לוועדה לצפות שכמו שהוא נכנס כך הוא ייצא – הרי לא עשינו בזה שום דבר.

יואב קיש: אני חושב שאנחנו דנים בנשואים שמדוברים בחוק.

יואב קיש: זה לא שעכשיו הוסיפו משהו שאיננו מוזכר, כמו ששמענו.

דב חנין: רק במשפט.

דב חנין: בעצם הוציאו מהחוק את התכלית של - - - והשאירו רק את התכלית הפוליטית.

יואב קיש: דב, זה כבר שיפוט סובייקטיבי לגמרי.

יואב קיש: חברים, אני מעלה להצבעה את הטענה לנושא חדש.

יואב קיש: ההצבעה תהיה על כך שאין מדובר בנושא חדש, ולכן מי שמצביע בעד – המשמעות היא שאין נושא חדש והחוק חוזר לוועדה.

יואב קיש: מי שמצביע נגד – המשמעות היא שזה נושא חדש.

יואב קיש: בסדר?

יואב קיש: או שאתם רוצים שאני אצביע - - -

רוברט אילטוב: אתה עושה הפוך פה.

אוסאמה סעדי: הפוך.

אוסאמה סעדי: אתה מבלבל אותנו.

יואב קיש: בסדר.

יואב קיש: ידעתי שאני מבלבל.

יואב קיש: אחרי זה יטענו לזה.

יואב קיש: מי שמצביע בעד – תומך בנושא חדש, מי מצביע נגד – מתנגד.

יואב קיש: מי בעד, שירים את ידו.

יואב קיש: שניים.

יואב קיש: מי נגד?

יואב קיש: 6.

יואב קיש: בעד טענת נושא חדש – מיעוט

יואב קיש: נמנעים – אין

יואב קיש: נדחה.

דב חנין: תודה רבה.

שולי מועלם-רפאלי: תודה רבה.

אוסאמה סעדי: רביזיה.

יואב קיש: רביזיה?

יואב קיש: רביזיה בחמישה ל-10.

<אתי בן יוסף: - - -

יואב קיש: סליחה.

יואב קיש: זו תהיה רביזיה קצרה, בוא ונעשה את זה בעשרה ל-10:00.

יואב קיש: עשר דקות.

יואב קיש: בעשרה ל-10:00 רביזיה.

שולי מועלם-רפאלי: תודה רבה.

יהודה גליק: עוד לא הספקתי לשתות את הקפה.

יואב קיש: יש לך חצי שעה.

יואב קיש: אתה יכול להישאר פה עד הרביזיה.

יואב קיש: תשתה כמה קפה שאתה רוצה.